CELEX: 32014D0061
Language: hu
Date: 2014-02-05 00:00:00
Title: 2014/61/EU: A Bizottság végrehajtási határozata ( 2014. február 5. ) a kizárólag gyermekbiztos öngyújtók forgalomba hozatalát biztosító és az újszerű öngyújtók forgalomba hozatalát tiltó, tagállamok által meghozandó intézkedések előírásáról szóló 2006/502/EK határozat érvényességének meghosszabbításáról (az értesítés a C(2014) 493. számú dokumentummal történt)  EGT-vonatkozású szöveg

7.2.2014   
            
            
               HU
            
            
               Az Európai Unió Hivatalos Lapja
            
            
               L 38/43
            
         
      A BIZOTTSÁG VÉGREHAJTÁSI HATÁROZATA
   
   (2014. február 5.)
   a kizárólag gyermekbiztos öngyújtók forgalomba hozatalát biztosító és az újszerű öngyújtók forgalomba hozatalát tiltó, tagállamok által meghozandó intézkedések előírásáról szóló 2006/502/EK határozat érvényességének meghosszabbításáról
   (az értesítés a C(2014) 493. számú dokumentummal történt)
   (EGT-vonatkozású szöveg)
   (2014/61/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 13. cikkére,
   mivel:
   
               (1)
            
            
               A 2006/502/EK bizottsági határozat (2) előírja a tagállamok számára egyrészt olyan intézkedések meghozatalát, amelyekkel biztosítható, hogy kizárólag gyermekbiztos öngyújtók kerüljenek forgalomba, másrészt az újszerű öngyújtók forgalomba hozatalának megtiltását.
            
         
               (2)
            
            
               A 2006/502/EK határozat a 2001/95/EK irányelv 13. cikkének rendelkezéseivel összhangban került elfogadásra, amely a határozat érvényességét egy évet meg nem haladó időszakra korlátozza, de engedélyezi annak további legfeljebb egyéves időszakokkal való meghosszabbítását.
            
         
               (3)
            
            
               A 2006/502/EK határozat érvényességét egyéves időszakokkal meghosszabbították a következők: először a 2007/231/EK bizottsági határozat (3)2008. május 11-ig, másodszor a 2008/322/EK bizottsági határozat (4)2009. május 11-ig, harmadszor a 2009/298/EK bizottsági határozat (5)2010. május 11-ig, negyedszer a 2010/157/EU bizottsági határozat (6)2011. május 11-ig, ötödször a 2011/176/EU bizottsági határozat (7)2012. május 11-ig, hatodszor a 2012/53/EU bizottsági végrehajtási határozat (8)2013. május 11-ig, hetedszer a 2013/113/EU bizottsági végrehajtási határozat (9)2014. május 11-ig.
            
         
               (4)
            
            
               Azonban még mindig kerülnek forgalomba nem gyermekbiztos öngyújtók. A megerősített piacfelügyeleti tevékenységnek köszönhetően, ami a célzott mintavételtől a hatékony korlátozó intézkedésekig terjed, várható e termékek jelenlétének további visszaszorulása.
            
         
               (5)
            
            
               Az öngyújtók gyermekbiztosságára vonatkozó egyéb kielégítő intézkedések hiányában további 12 hónappal meg kell hosszabbítani a 2006/502/EK határozat érvényességét.
            
         
               (6)
            
            
               Ezért a 2006/502/EK határozatot ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak a 2001/95/EK irányelv által létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 2006/502/EK határozat 6. cikkének (2) bekezdése helyébe a következő szöveg lép:
   
      „(2)   Ezt a határozatot 2015. május 11-ig kell alkalmazni.”
   
   2. cikk
   A tagállamok legkésőbb 2014. május 11-ig elfogadják és kihirdetik azokat az intézkedéseket, amelyek szükségesek ahhoz, hogy ennek a határozatnak megfeleljenek. Erről haladéktalanul tájékoztatják a Bizottságot.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2014. február 5-én.
      
         
            a Bizottság részéről
         
         Neven MIMICA
         
         
            a Bizottság tagja
         
      
   
   
      (1)  HL L 11., 2002.1.15., 4. o.
   
      (2)  HL L 198., 2006.7.20., 41. o.
   
      (3)  HL L 99., 2007.4.14., 16. o.
   
      (4)  HL L 109., 2008.4.19., 40. o.
   
      (5)  HL L 81., 2009.3.27., 23. o.
   
      (6)  HL L 67., 2010.3.17., 9. o.
   
      (7)  HL L 76., 2011.3.22., 99. o.
   
      (8)  HL L 27., 2012.1.31., 24. o.
   
      (9)  HL L 61., 2013.3.5., 11. o.